CELEX: 62009TJ0136
Language: el
Date: 2010-10-07
Title: Απόφαση του Γενικού Δικαστηρίου (έβδομο τμήμα) της 7ης Οκτωβρίου  2010. # Ευρωπαϊκή Επιτροπή κατά Benjamin Gal-Or. # Ρήτρα διαιτησίας - Σύμβαση περί χρηματοδοτικής συνδρομής συναφθείσα στο πλαίσιο ειδικού προγράμματος έρευνας και τεχνολογικής αναπτύξεως, στον τομέα της μη προερχόμενης από πυρηνικό σταθμό ενέργειας - Μη τήρηση των όρων της συμβάσεως - Επιστροφή των ποσών της προκαταβολής - Τόκοι υπερημερίας - Ερήμην διαδικασία. # Υπόθεση T-136/09.

Απόφαση του Γενικού Δικαστηρίου (έβδομο τμήμα) της 7ης Οκτωβρίου 2010 – Επιτροπή κατά Gal-Or
      (Υπόθεση T-136/09)
      «Ρήτρα διαιτησίας – Σύμβαση περί χρηματοδοτικής συνδρομής συναφθείσα στο πλαίσιο ειδικού προγράμματος έρευνας και τεχνολογικής αναπτύξεως στον
         τομέα της μη προερχόμενης από πυρηνικό σταθμό ενέργειας – Μη τήρηση των όρων της συμβάσεως – Επιστροφή των ποσών της προκαταβολής – Τόκοι υπερημερίας – Ερήμην διαδικασία»
      
      1.                     Διαδικασία – Επίλυση της διαφοράς από το Γενικό Δικαστήριο βάσει ρήτρας διαιτησίας – Καθορισμός της αρμοδιότητας του κοινοτικού
            δικαστή αποκλειστικά από το άρθρο 238 ΕΚ και τη ρήτρα διαιτησίας – Απαίτηση της Επιτροπής μη απορρέουσα άμεσα από τις συμβατικές
            σχέσεις αλλά από την εκτέλεση αποφάσεων εθνικού δικαστή – Αναρμοδιότητα του Γενικού Δικαστηρίου (Άρθρα 238 ΕΚ και 240 ΕΚ)
            (βλ. σκέψεις 32-35)
      2.                     Διαδικασία – Επίλυση της διαφοράς από το Γενικό Πρωτοδικείο βάσει ρήτρας διαιτησίας – Σύμβαση παρέχουσα κοινοτική χρηματοδοτική
            ενίσχυση για την πραγματοποίηση ενός σχεδίου στον τομέα της έρευνας και της τεχνολογικής αναπτύξεως καθώς και της επιδείξεως
            – Μη τήρηση των υποχρεώσεων που απορρέουν από σύμβαση – Δικαίωμα της Επιτροπής στην επιστροφή των ποσών της προκαταβολής,
            πλέον τόκων υπερημερίας (Άρθρο 238 ΕΚ· απόφαση 94/806 του Συμβουλίου) (βλ. σκέψεις 45-46, 62-63, 68-69)
      Αντικείμενο 
      
         
               Αγωγή στηριζόμενη σε ρήτρα διαιτησίας, με αίτημα να υποχρεωθεί ο B. Gal-Or να επιστρέψει το ποσό των 205 611 ευρώ το οποίο
                  Επιτροπή του κατέβαλε στο πλαίσιο της συμβάσεως IN/0042/97, πλέον τόκων υπερημερίας, καθώς και να υποχρεωθεί να καταβάλει
                  τόκους υπερημερίας επί του ποσού των 9 231,25 ευρώ, το οποίο αντιστοιχεί στα έξοδα δίκης την οποία κίνησε ο Β. Gal-Or κατά
                  της Επιτροπής ενώπιον των ολλανδικών δικαστηρίων.
               
            Διατακτικό 
      Το Γενικό Δικαστήριο αποφασίζει:
      1)     Υποχρεώνει τον Benjamin Gal-Or να καταβάλει στην Ευρωπαϊκή Επιτροπή το ποσό των 205 611 ευρώ ως οφειλόμενο κεφάλαιο, πλέον
         τόκων με επιτόκιο:
      
      –      2,75 % από τις 2 Μαρτίου 2003, 
      –      2,50 % από τις 7 Μαρτίου 2003,
      –      2,00 % από τις 6 Ιουνίου 2003, 
      –      2,25 % από τις 6 Δεκεμβρίου 2005,
      –      2,50 % από τις 8 Μαρτίου 2006, 
      –      2,75 % από τις 15 Ιουνίου 2006, 
      –      3,00 % από τις 9 Αυγούστου 2006, 
      –      3,25 % από τις 11 Οκτωβρίου 2006, 
      –      3,50 % από τις 13 Δεκεμβρίου 2006, 
      –      3,75 % από τις 14 Μαρτίου 2007, 
      –      4,00 % από τις 13 Ιουνίου 2007, 
      –      4,25 % από τις 9 Ιουλίου 2008, 
      –      3,75 % από τις 15 Οκτωβρίου 2008, 
      –      3,25 % από τις 12 Νοεμβρίου 2008, 
      –      2,50 % από τις 10 Δεκεμβρίου 2008, 
      –      2,00 % από τις 21 Ιανουαρίου 2009, 
      –      1,50 % από τις 11 Μαρτίου 2009, 
      –      1,25 % από τις 8 Απριλίου 2009, 
      –      1,00 % από τις 13 Μαΐου 2009. 
      2)     Απορρίπτει την αγωγή κατά τα λοιπά. 
      3)     Καταδικάζει τον B. Gal-Or στα δικαστικά έξοδα.